CONVOCATÒRIA DELS PREMIS A TREBALLS DE FI DE GRAU I TREBALLS DE FI DE MÀSTER DE LA CÀTEDRA SANTANDER-UA DE TRANSFORMACIÓ DIGITAL DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/14973)
  + [Valencià](/va/acuerdo/14106)






Selector de idioma

Leer

* [Español](/es/acuerdo/14933)
* [Valencià](/va/acuerdo/14863)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DELS PREMIS A TREBALLS DE FI DE GRAU I TREBALLS DE FI DE MÀSTER DE LA CÀTEDRA SANTANDER-UA DE TRANSFORMACIÓ DIGITAL DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=====================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DELS PREMIS A TREBALLS DE FI DE GRAU I TREBALLS DE FI DE MÀSTER DE LA CÀTEDRA SANTANDER-UA DE TRANSFORMACIÓ DIGITAL DE LA UNIVERSITAT D'ALACANT

Data d'aprovació
:   22/06/2021

Data de publicació
:   29/06/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/14282)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/14078)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/14186)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DELS PREMIS A TREBALLS DE FI DE GRAU I TREBALLS DE FI DE MÀSTER DE LA CÀTEDRA SANTANDER-UA DE TRANSFORMACIÓ DIGITAL DE LA UNIVERSITAT D'ALACANT&url=https://www.boua.ua.es/va/acuerdo/14717)

**Títol:** CONVOCATÒRIA DELS PREMIS A TREBALLS DE FI DE GRAU I TREBALLS DE FI DE MÀSTER DE LA CÀTEDRA SANTANDER-UA DE TRANSFORMACIÓ DIGITAL DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 22 de juny de 2021

CONVOCATÒRIA DELS PREMIS A TREBALLS DE FI DE GRAU I TREBALLS DE FI DE MÀSTER DE LA CÀTEDRA SANTANDER-UA DE TRANSFORMACIÓ DIGITAL DE LA UNIVERSITAT D'ALACANT

PREÀMBUL

La Càtedra Santander-UA de Transformació Digital es va crear al juny de 2015, en el si de la Universitat d'Alacant i amb el suport del Banc de Santander. Naix amb la intenció d'establir un nucli de reflexió, debat i recerca en el camp de l'adaptació de la societat a l'era digital, a partir d'una actitud digital positiva en un món immers en un procés de canvi constant i imparable.

Un dels objectius que té aquesta Càtedra Institucional és el reconeixement del treball realitzat pels estudiants de la Universitat d'Alacant. Per açò es convoquen aquests premis als treballs acadèmics de finalització de grau (TFG) i de finalització de màster (TFM) amb periodicitat anual, i als treballs de recerca de tesis doctorals amb periodicitat biennal. Per tant, en aquesta edició de 2021 únicament es convoquen premis als TFG i TFM.

Esperem que aquests premis servisquen d'incentiu perquè, tant per part dels professors en plantejar aquests treballs acadèmics i de recerca, com per part dels estudiants en realitzar-los, es tinga en compte la perspectiva de la transformació que s'està duent a terme en la societat arran de les tecnologies digitals. Mostra d'això ha sigut la situació viscuda arran de la pandèmia per COVID-19.

BASES

Les bases d'aquests premis s'articulen segons els punts següents:

1. Definició i objectius

1.1 La Càtedra Santander-UA de Transformació Digital organitza els premis als millors treballs acadèmics en l'àmbit de la transformació digital.

1.2. L'objectiu principal d'aquests premis és la promoció i la difusió de l'activitat docent i investigadora sobre transformació digital.

2. Participació

2.1. Podran concórrer als premis els treballs de fi de grau (TFG) i màster (TFM) de la Universitat d'Alacant, desenvolupats i defensats durant el curs acadèmic 2019-2020.

2.2. Les sol·licituds s'han de presentar utilitzant la instància genèrica, a través de la seu electrònica (<https://seuelectronica.ua.es/va/tramits.html>), dirigida a Faraón Llorens Largo, director de la Càtedra Santander-UA de Transformació Digital.

2.3. En la sol·licitud caldrà adjuntar un document en format pdf segons la plantilla publicada en el web de la Càtedra (<https://catedra-transformacion-digital.ua.es/va>). Addicionalment, si el treball presentat no està publicat en RUA, s'haurà d'adjuntar, juntament amb el document esmentat, la memòria del projecte que en el seu moment es va presentar per a la defensa, en format comprimit (zip).

3. Jurat i avaluació

3.1. Es conformarà un únic tribunal que avaluarà totes les candidatures.

3.2. El tribunal estarà compost per:

* Rectora, o persona en qui delegue, que actuarà com a presidenta.
* Representant del Banc Santander.
* Director de la Càtedra Santander-UA de Transformació Digital, o persona en qui delegue, que exercirà les funcions del secretari del concurs.
* Un degà, degana, director o directora d'una de les Facultats i Centres de la Universitat d'Alacant, triat per la Càtedra.
* Un expert o experta en l'àmbit de la transformació digital, triat per la Càtedra.

3.3 El premi el resoldrà el jurat corresponent en una sola fase, a partir de l'anàlisi i discussió de la documentació rebuda per part de cadascuna de les candidatures.

3.4. El jurat considerarà els següents criteris de valoració: incidència dels treballs en la transformació digital de l'àmbit sobre el qual s'aplique, l'originalitat i innovació, l'anàlisi de la dificultat i els aspectes pràctics d'implantació (viabilitat) i l'impacte social de la proposta.

3.5. El premi podrà ser declarat desert si, segons el parer del jurat, cap de les obres presentades reuneix els requisits suficients per a merèixer-ne la concessió.

4. Premis

4.1. S'estableix un total de dos premis: un per a cada categoria (TFG i TFM).

4.2. Els premis estaran dotats amb 500 € cadascun.

4.3. Els autors dels treballs premiats seran notificats per correu electrònic, havent de respondre acceptant la resolució del jurat.

4.4. L'acceptació del premi implica l'assistència a l'acte de lliurament dels premis. Una vegada notificada la data de lliurament dels premis, els premiats podran delegar la recollida del mateix en els tutors dels treballs o en una altra persona, prèvia notificació a la Càtedra per correu electrònic.

4.5. Els premis podran lliurar-se en un acte acadèmic organitzat a aquest efecte o durant la celebració d'un acte institucional si es considera oportú.

5. Notificacions

5.1. Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://catedra-transformacion-digital.ua.es/va>, substituint la notificació a les persones interessades i produint els mateixos efectes.

5.2. Addicionalment, els autors dels treballs premiats seran notificats per correu electrònic, havent de respondre acceptant la resolució del jurat.

6. Marc legal i pressupostari

6.1. La dotació econòmica per a aquesta convocatòria es consignarà en l'orgànica 98644U9891 del pressupost del Departament de Ciència de la Computació i Intel·ligència Artificial. L'execució d'aquesta dotació està supeditada a la disponibilitat de liquiditat de la Universitat d'Alacant. A la quantia del premi, si escau, se li practicarà la retenció fiscal que marque la legislació vigent.

6.2. Els premis assignats des d'aquesta convocatòria s'ajustaran al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

7. Dates d'interès

7.1. La convocatòria es publicarà en BOUA amb caràcter informatiu, prèviament a la publicació del seu extracte en el DOGV.

7.2. El termini d'inscripció serà d'un mes a partir de l'endemà de la publicació de l'extracte d'aquesta convocatòria en el DOGV.

7.3. Resolució: un màxim de tres mesos des de la finalització del termini de lliurament.

8. Acceptació de les normes

8.1. La participació en els premis implica l'acceptació d'aquestes normes.

9. Protecció de dades de caràcter personal

9.1. De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

9.2. La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

9.3. En el marc dels tractaments esmentats, les seues dades no podran ser cedides, excepte obligació legal.

9.4. L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/es/index.html>.

9.5. La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privadesa.html>.

10. Recursos

10.1.Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós-administratiu davant el jutjat del contenciós-administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 6.4 de la llei Orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, Reguladora de la Jurisdicció Contenciós-Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

10.2.Davant les actuacions definitives del tribunal avaluador podrà interposar-se el recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho. D'acord amb l'article 122 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

La rectora,

P.D. de signatura, la secretària general.

(Resolució de 22 de desembre de 2020)

Esther Algarra Prats





[Carretera Sant Vicent del Raspeig s/n  
03349 Sant Vicent del Raspeig - Alacant  
 Tel. 46 081 4942 - Fax 54 305 8514](https://www.google.es/maps/@86.354881,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12142&trk=tyah&trkInfo=tarId%1A3999880825697%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)